title: Az Európai Parlament és a Tanács 2005/64/EK irányelve ( 2005. október 26. ) a gépjárművek újrafelhasználhatóságra, újrafeldolgozhatóságra és hasznosíthatóságra tekintettel történő típusjóváhagyásáról és a 70/156/EGK tanácsi irányelv módosításáról

text:
               25.11.2005

               HU

               Az Európai Unió Hivatalos Lapja

               L 310/10

      AZ EURÓPAI PARLAMENT ÉS A TANÁCS 2005/64/EK IRÁNYELVE

   (2005. október 26.)
   a gépjárművek újrafelhasználhatóságra, újrafeldolgozhatóságra és hasznosíthatóságra tekintettel történő típusjóváhagyásáról és a 70/156/EGK tanácsi irányelv módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében említett eljárásnak megfelelően (2),
   mivel:

               (1)

               Az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvvel (3) összhangban megfelelő rendelkezéseket kell hozni annak biztosítására, hogy az M1 és N1 kategóriába tartozó, típusjóváhagyással rendelkező gépjárművek csak akkor legyenek forgalomba hozhatók, ha tömegükre vetítve legalább 85 %-ban újrafelhasználhatók és/vagy újrafeldolgozhatók és a tömegükre vetítve legalább 95 %-ban újrafelhasználhatók és/vagy hasznosíthatók.

               (2)

               Az alkatrészek újrahasználhatósága, illetve az anyagok újrafeldolgozhatósága és hasznosíthatósága a hulladékgazdálkodásra vonatkozó közösségi stratégia lényeges elemét képezi. A gépjárműgyártóktól és beszállítóiktól ezért meg kell követelni, hogy az új járművek kifejlesztésének legkorábbi szakaszában vegyék figyelembe e szempontokat az életciklusuk végét elérő járművek kezelésének megkönnyítése érdekében.

               (3)

               Ez az irányelv a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelv (4) által létrehozott teljes közösségi gépjármű-típusjóváhagyási rendszer keretén belül az egyik külön irányelv.

               (4)

               A teljes gépjármű-típusjóváhagyási rendszer jelenleg kötelező az M1 kategóriába tartozó gépjárművek esetében, és a közeljövőben ki fog terjedni a gépjárművek valamennyi kategóriájára. Ezért szükséges bevonni a teljes gépjármű-típusjóváhagyási rendszerbe a gépjárművek újrafelhasználhatóságára, újrafeldolgozhatóságára és hasznosíthatóságára vonatkozó ezen intézkedéseket.

               (5)

               Ennek megfelelően szükséges rendelkezéseket hozni annak figyelembevétele céljából, hogy az N1 gépjárművekre egyelőre nem vonatkozik a teljes gépjármű-típusjóváhagyási rendszer.

               (6)

               A gyártónak az ISO 22628: 2002 szabvánnyal összhangban a jóváhagyó hatóság rendelkezésére kell bocsátania az összes szükséges műszaki információt az összetevő anyagok és azok tömege tekintetében, hogy ellenőrizni lehessen a gyártó számításait.

               (7)

               A gyártó számításait csak akkor lehet megfelelően jóváhagyni a jármű-típusjóváhagyás időpontjában, ha a gyártó megfelelő intézkedéseket hozott és eljárásokat vezetett be a beszállítóktól érkező valamennyi információ kezelésére. Az illetékes szervnek a típusjóváhagyás megadása előtt előzetesen értékelnie kell ezen intézkedéseket és eljárásokat, valamint tanúsítványt kell kiadnia azok megfeleléséről.

               (8)

               Az újrafeldolgozhatósági és hasznosíthatósági arányokra vonatkozó számítások különböző összetevőinek jelentőségét az elhasználódott járművek kezelésére vonatkozó eljárásokkal összhangban kell értékelni. A gyártónak ezért javasolnia kell egy stratégiát az elhasználódott járművek kezelésére, és ennek részleteit ismertetnie kell az illetékes szervvel. E stratégiának a gépjármű-jóváhagyás kérelmezése időpontjában elérhető vagy fejlesztés alatt álló elismert technológiákon kell alapulnia.

               (9)

               A különleges rendeltetésű járműveket egyedi feladat ellátására tervezték, és egyedi karosszériát igényelnek, amely nem áll a gyártó kizárólagos ellenőrzése alatt. Az újrafeldolgozhatósági és hasznosíthatósági arányt következésképpen nem lehet megfelelően kiszámítani. E járművek ezért nem tartozhatnak a számításra vonatkozó követelmények hatálya alá.

               (10)

               A befejezetlen járművek az N1 kategóriájú járművek jelentős részét képezik. Az alapjármű gyártója nincs abban a helyzetben, hogy kiszámíthassa a befejezett járművek újrafeldolgozhatósági és hasznosíthatósági arányát, mivel a későbbi szakaszokra vonatkozó adatok nem állnak rendelkezésre az alapjármű tervezésének szakaszában. Ezért csupán azt lehet megkövetelni, hogy az alapjármű feleljen meg ezen irányelvnek.

               (11)

               A kis sorozatban gyártott járművek piaci részesedése nagyon korlátozott, ezért kevés haszonnal jár a környezet számára, ha azoknak meg kell felelniük ezen irányelvnek. Ezért helyénvaló kivonni őket ezen irányelv egyes rendelkezései alól.

               (12)

               A 2000/53/EK irányelvvel összhangban megfelelő intézkedéseket kell hozni a közúti közlekedésbiztonság és a környezetvédelem érdekében egyes alkatrészek újrafelhasználásának megakadályozására, amelyeket elhasználódott járművekről távolítottak el. Az ilyen intézkedéseknek kizárólag az alkatrészek új járművek gyártása során történő újrafelhasználására kell vonatkozniuk.

               (13)

               Az ezen irányelvben meghatározott rendelkezések kötelezik a gyártókat a típusjóváhagyással összefüggő új adatok rendelkezésre bocsátására, és ezért e részleteket tartalmaznia kell a 70/156/EGK irányelvnek, amely meghatározza a típusjóváhagyáshoz benyújtandó adatok kimerítő listáját. Ezért azt az irányelvet ennek megfelelően módosítani kell.

               (14)

               Az irányelvnek a tudományos és műszaki fejlődéshez történő hozzáigazításához szükséges intézkedéseket a 70/156/EGK irányelv 13. cikke (3) bekezdésében említett szabályozási eljárással összhangban kell elfogadni.

               (15)

               Mivel ezen irányelv célját – azaz az elhasználódott járművek környezetre gyakorolt hatásának minimálisra csökkentését annak előírása révén, hogy a járműveket a kigondolástól az újrafelhasználás, az újrafeldolgozás és a hasznosítás megkönnyítésére tekintettel kell tervezni – a tagállamok önmagukban nem tudják kielégítően megvalósítani, és ezért az az intézkedés terjedelme miatt közösségi szinten jobban megvalósíthatók, a Közösség intézkedéseket hozhat a Szerződés 5. cikkében meghatározott szubszidiaritás elvének megfelelően. A e cikkben meghatározott arányosság elvének megfelelően ez az irányelv nem lépi túl az e cél eléréséhez szükséges mértéket.

               (16)

               A jobb jogszabályalkotásról szóló intézményközi megállapodás (5) 34. bekezdésével összhangban, a tagállamokat ösztönözni kell arra, hogy – a maguk számára, illetve a Közösség érdekében – készítsenek táblázatokat, amelyekben a lehető legpontosabban bemutatják az ezen irányelv és az átültető intézkedések közötti megfelelést, és hogy e táblázatokat tegyék közzé,

         ELFOGADTA EZT AZ IRÁNYELVET:
   1. cikk
   Tárgy
   Ez az irányelv a 2. cikk hatálya alá tartozó járművek típusjóváhagyására vonatkozó igazgatási és műszaki rendelkezéseket határozza meg annak biztosítása érdekében, hogy alkatrészeik és alapanyagaik az I. mellékletben meghatározott minimális arányban újrafelhasználhatóak, újrafeldolgozhatóak és hasznosíthatóak legyenek.
   Ez az irányelv külön rendelkezéseket határoz meg annak biztosítására, hogy az alkatrészek újrafelhasználása ne járjon biztonsági vagy környezetvédelmi kockázattal.
   2. cikk
   Hatály
   Ezen irányelv a 70/156/EGK irányelv II. melléklete A. részében meghatározott M1 és N1 kategóriájú járművekre, valamint az ilyen járművek új, illetve újrafelhasznált alkatrészeire alkalmazandó.
   3. cikk
   Kivételek
   A 7. cikk rendelkezéseinek sérelme nélkül, ez az irányelv nem alkalmazandó:

               a)

               a 70/156/EGK irányelv II. melléklete A. részének 5. pontjában meghatározott különleges rendeltetésű járművekre;

               b)

               a N1 kategóriába tartozó, több fázisban épített járművekre, amennyiben az alapjármű megfelel ennek az irányelvnek;

               c)

               a 70/156/EGK irányelv 8. cikke (2) bekezdésének a) pontjában említett, kis sorozatban gyártott járművekre.

         4. cikk
   Fogalommeghatározások
   Ezen irányelv alkalmazásában:

               1.

               „jármű” a gépjármű;

               2.

               „alkatrész” a járművet annak gyártásakor alkotó bármely rész vagy azok csoportja. A fogalom magában foglalja a 70/156/EGK irányelv 2. cikkében meghatározott alkatrészeket és külön műszaki egységeket is;

               3.

               „járműtípus” a 70/156/EGK irányelv II. melléklete B. részének 1. és 3. pontjában meghatározott járműtípus;

               4.

               „elhasználódott jármű” a 2000/53/EK irányelv 2. cikkének 2. pontjában meghatározott jármű;

               5.

               „reprezentatív jármű” a járműtípus azon változata, amelyet a jóváhagyó hatóság a gyártóval történő konzultáció alapján és az I. mellékletben foglalt feltételeknek megfelelően az újrafelhasználhatóság, az újrafeldolgozhatóság és a hasznosíthatóság vonatkozásában a legproblematikusabbnak tekint;

               6.

               „több fázisban gyártott jármű” a többfázisú gyártási folyamat eredményeként létrejött jármű;

               7.

               „alapjármű” a 70/156/EGK irányelv 2. cikkének negyedik francia bekezdésében meghatározott jármű, amelyet a többfázisú gyártási folyamat kezdeti fázisában használnak fel;

               8.

               „többfázisú gyártási folyamat” azon folyamat, amelynek során a járművet több fázisban állítják elő alkatrészeknek az alapjárműhöz való hozzáadásával vagy az alkatrészek megváltoztatásával;

               9.

               „újrafelhasználás” a 2000/53/EK irányelv 2. cikkének 6. pontjában meghatározott újrafelhasználás;

               10.

               „újrafeldolgozás” a 2000/53/EK irányelv 2. cikke 7. pontjának első mondatában meghatározott újrafeldolgozás;

               11.

               „energetikai hasznosítás” a 2000/53/EK irányelv 2. cikke 7. pontjának második mondatában meghatározott energetikai hasznosítás;

               12.

               „hasznosítás” a 2000/53/EK irányelv 2. cikkének 8. pontjában meghatározott hasznosítás;

               13.

               „újrafelhasználhatóság” az elhasználódott járműből származó alkatrészek újrafelhasználásának lehetősége;

               14.

               „újrafeldolgozhatóság” az elhasználódott járműből származó alkatrészek vagy anyagok újrafeldolgozásának lehetősége;

               15.

               „hasznosíthatóság” az elhasználódott járműből származó alkatrészek vagy anyagok hasznosításának lehetősége;

               16.

               „a jármű újrafeldolgozhatósági aránya (Rcyc)” az új jármű újrafelhasználásra és újrafeldolgozásra alkalmas tömegének százalékos aránya;

               17.

               „a jármű hasznosíthatósági aránya (Rcov)” az új jármű újrafelhasználásra és hasznosításra alkalmas tömegének százalékos aránya;

               18.

               „stratégia” a szétszerelésre, bezúzásra vagy hasonló folyamatokra, anyagok újrafeldolgozására és hasznosítására vonatkozó összehangolt tevékenységekből és műszaki intézkedésekből álló átfogó terv annak biztosítására, hogy a kitűzött újrafeldolgozhatósági és hasznosíthatósági arányok elérhetőek legyenek a jármű megtervezésének fázisában;

               19.

               „tömeg” a menetkész állapotú járműnek a 70/156/EGK irányelv I. mellékletének 2.6. pontjában meghatározott tömege a vezető nélkül, akinek becsült tömege 75 kg;

               20.

               „illetékes szerv”: olyan egység, például műszaki szolgálat vagy egyéb létező szerv, amelyet a tagállam a gyártó előzetes értékelésének elvégzésére és megfelelőségi tanúsítvány kiadására bejelent ezen irányelv előírásainak megfelelően. Az illetékes szerv lehet a típusjóváhagyó hatóság, amennyiben hatásköre e területen megfelelően igazolható.

         5. cikk
   Típus-jóváhagyási rendelkezések
   (1)   A tagállamok csak azon járműtípusok számára adják meg az EK-típusjóváhagyást vagy a nemzeti típusjóváhagyást a újrafelhasználhatóság, újrafeldolgozhatóság és hasznosíthatóság tekintetében, amelyek megfelelnek az ezen irányelvben foglalt követelményeknek.
   (2)   Az (1) bekezdés alkalmazásában a gyártónak a jóváhagyó hatóság rendelkezésére kell bocsátania az I. mellékletben említett számításokhoz és ellenőrzésekhez szükséges részletes műszaki információkat, amelyek a jármű és alkatrészeinek gyártása során alkalmazott anyagok természetére vonatkoznak. Amennyiben kiderül, hogy az ilyen információ szellemi tulajdonjog tárgyát vagy a gyártó vagy annak beszállítója különleges know-how-ját képezi, a gyártónak vagy beszállítójának elegendő információt kell szolgáltatnia ahhoz, hogy a számításokat megfelelően el lehessen végezni.
   (3)   Az újrafelhasználhatóság, újrafeldolgozhatóság és hasznosíthatóság vonatkozásában a tagállamok biztosítják, hogy a gyártó az ezen irányelv II. mellékletében meghatározott adatközlőlap-mintát használja, amikor a 70/156/EGK irányelv 3. cikkének (1) bekezdése alapján EK-gépjármű-típusjóváhagyási kérelmet nyújt be.
   (4)   A 70/156/EGK irányelv 4. cikkének (3) bekezdése szerinti EK-típusjóváhagyás engedélyezésekor a típusjóváhagyó hatóság az ezen irányelv III. mellékletében meghatározott EK-típusbizonyítvány-mintát alkalmazza.
   6. cikk
   A gyártó előzetes értékelése
   (1)   A tagállamok nem adják meg a típusjóváhagyást anélkül, hogy először biztosítanák, hogy a gyártó a IV. melléklet 3. pontjával összhangban megfelelő intézkedéseket tegyen, és eljárásokat hozzon létre az ezen irányelv hatálya alá tartozó valamennyi újrafelhasználhatósági, újrafeldolgozhatósági és hasznosíthatósági szempont kezelése céljából. Miután ezt az előzetes értékelést elvégezték, a „Tanúsítvány a IV. mellékletnek való megfelelésről” elnevezésű igazolást kiadják a gyártónak (a továbbiakban: „megfelelőségi tanúsítvány”).
   (2)   A tagállamok a gyártó előzetes értékelése keretében biztosítják, hogy a járműtípus gyártásához használt anyagok megfeleljenek a 2000/53/EK irányelv 4. cikke (2) bekezdésének a) pontjában foglalt rendelkezéseknek.
   A Bizottság a 9. cikkben említett eljárással összhangban megállapítja azokat a részletes szabályokat, amelyek szükségesek az e rendelkezésnek való megfelelés ellenőrzéséhez.
   (3)   Az (1) bekezdés alkalmazásában a gyártó stratégiát javasol az alkatrészek szétszerelése és újrafelhasználása, az anyagok újrafeldolgozása és hasznosítása biztosítására. A stratégiának figyelembe kell vennie a jármű-típusjóváhagyás kérelmezésének időpontjában elérhető vagy fejlesztés alatt álló elismert technológiákat.
   (4)   A tagállamok a IV. melléklet 2 pontjával összhangban kinevezik a gyártó előzetes értékelésének elvégzésére és a megfelelőségi tanúsítvány kiadására illetékes szervet.
   (5)   A megfelelőségi tanúsítvány tartalmazza a megfelelő dokumentációt, és leírja a gyártó által ajánlott stratégiát. Az illetékes szerv a IV. melléklet függelékében meghatározott mintát alkalmazza.
   (6)   A megfelelőségi tanúsítvány a kiállításától számított legalább két évig érvényes, mielőtt újabb vizsgálatok végezhetőek.
   (7)   A gyártónak értesítenie kell az illetékes szervet bármely jelentős változásról, amely kihathat a megfelelőségi tanúsítvány érvényességére. Az illetékes szerv a gyártóval történő konzultációt követően határoz arról, hogy szükségesek-e újabb vizsgálatok.
   (8)   Az illetékes szerv a megfelelőségi tanúsítvány érvényességi időszakának végén –amennyiben helyénvaló – kiad egy új megfelelőségi tanúsítványt, vagy további két évre meghosszabbítja annak érvényességét. Az illetékes szerv új tanúsítványt ad ki, ha jelentős változásokról értesítették őt.
   7. cikk
   Az alkatrészek újrafelhasználása
   Az V. mellékletben felsorolt alkatrészek:

               a)

               az újrafeldolgozhatósági és hasznosíthatósági arányokra vonatkozó számítások tekintetében nem újrafelhasználhatónak minősülnek;

               b)

               a 70/156/EGK irányelv hatálya alá tartozó járművek gyártása során nem használhatóak újra.

         8. cikk
   A 70/156/EGK irányelv módosítása
   A 70/156/EGK irányelv ezen irányelv VI. mellékletének megfelelően módosul.
   9. cikk
   Módosítások
   Az ezen irányelvnek a tudományos és műszaki fejlődéshez történő hozzáigazításához szükséges módosításokat a Bizottság a 70/156/EGK irányelv 13. cikkének (3) bekezdésében említett szabályozási eljárással összhangban fogadja el.
   10. cikk
   A típus-jóváhagyási végrehajtási dátumok
   (1)   A tagállamok 15 december 2006 kezdődő hatállyal az ezen irányelv követelményeinek megfelelő járműtípusok tekintetében:

               a)

               nem utasíthatják el az EK-típusjóváhagyás vagy a nemzeti típusjóváhagyás megadását;

               b)

               nem tilthatják meg az új járművek nyilvántartásba vételét, értékesítését vagy üzembe helyezését.

         (2)   A tagállamok 2008. december 15. kezdődő hatállyal az ezen irányelv követelményeinek nem megfelelő járműtípusok tekintetében:

               a)

               elutasítják az EK-típusjóváhagyás megadását;

               b)

               elutasítják a nemzeti típusjóváhagyás megadását.

         (3)   Amennyiben az ezen irányelvben foglalt követelmények nem teljesülnek, a tagállamok 2010. július 15. kezdődő hatállyal:

               a)

               az új járműveket kísérő megfelelőségi tanúsítványokat nem tekintik érvényesnek a 70/156/EGK irányelv 7. cikkének (1) bekezdése alkalmazásában;

               b)

               elutasítják az új járművek nyilvántartásba vételét, értékesítését vagy üzembe helyezését, kivéve ha a 70/156/EGK irányelv 8. cikke (2) bekezdésének b) pontja alkalmazandó.

         (4)   A 7. cikket 2006. december 15. kezdődő hatállyal kell alkalmazni.
   11. cikk
   Átültetés
   (1)   A tagállamok legkésőbb 2006. december 15. előtt elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul közlik a Bizottsággal.
   Ezeket a rendelkezéseket a tagállamok 2006. december 15. alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok állapítják meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   12. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   13. cikk
   Címzettek
   Ennek az irányelvnek a tagállamok a címzettjei.

      Kelt Strasbourgban, 2005. október 26-án.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         D. ALEXANDER

      (1)  HL C 74., 2005.3.23., 15. o.

      (2)  Az Európai Parlament 2005. április 14-i véleménye (a Hivatalos Lapban még nem tették közzé) és a Tanács 2005. október 6-i határozata.

      (3)  HL L 269., 2000.10.21., 34. o. A legutóbb a 2005/673/EK tanácsi határozattal (HL L 254., 2005.9.30., 69. o.) módosított irányelv.

      (4)  HL L 42., 1970.2.23., 1. o. A legutóbb a 2005/49/EK bizottsági irányelvvel (HL L 194., 2005.7.26., 12. o.) módosított irányelv.

      (5)  HL C 321., 2003.12.31., 1. o.

      MELLÉKLET
      A MELLÉKLETEK LISTÁJA

                  I. melléklet:

                  Követelmények

                  II. melléklet:

                  Adatközlő lap az EK-típusjóváhagyáshoz

                  III. melléklet:

                  Minta az EK-típusbizonyítványhoz

                  IV. melléklet:

                  A gyártó előzetes értékelése

                  Függelék:

                  A megfelelőségi tanúsítvány mintája

                  V. melléklet:

                  A nem újrafelhasználhatónak minősülő alkatrészek

                  VI. melléklet:

                  A 70/156/EGK irányelv módosítása

         I. MELLÉKLET
         KÖVETELMÉNYEK

                     1.

                     Az M1 és N1 kategóriába tartozó járműveket úgy kell gyártani, hogy:

                                 —

                                 tömegük szerint legalább 85 %-ban újrafelhasználhatók és/vagy újrafeldolgozhatók, és

                                 —

                                 tömegük szerint legalább 95 %-ban újrafelhasználhatók és/vagy hasznosíthatók

                           legyenek az ezen mellékletben meghatározott eljárások szerint.

                     2.

                     A gyártó típusjóváhagyás céljából benyújt egy megfelelően kitöltött – az ISO 22628: 2002 szabvány A. mellékletével összhangban elkészített – adatbejelentési formanyomtatványt. Az adatbejelentési lap tartalmazza az anyagok szerinti bontást.
                     Az adatbejelentési laphoz csatolni kell a gyártó nyilatkozatát a szétszerelt alkatrészek felsorolásáról a szétszerelés szakaszára vonatkozóan és az általa javasolt kezelési folyamatról.

                     3.

                     A gyártó az 1. és a 2. pont alkalmazása során igazolja a jóváhagyó hatóság számára, hogy a reprezentatív jármű megfelel a követelményeknek. Az ISO 22628: 2002 szabvány B. melléklete szerinti számítási módszer alkalmazandó.
                     A gyártónak azonban képesnek kell lennie annak igazolására, hogy a járműtípuson belül bármely változat megfelel ezen irányelv követelményeinek.

                     4.

                     A reprezentatív járművek kiválasztásánál figyelembe kell venni az alábbi kritériumokat:

                                 —

                                 a karosszéria típusa,

                                 —

                                 a rendelkezésre álló felszereltségi szintek (1),

                                 —

                                 a rendelkezésre álló kiegészítő berendezések (1), amelyeket a gyártó felelősségére szerelnek fel.

                     5.

                     Amennyiben a típusjóváhagyó hatóság és a gyártó egy gépjárműtípuson belül együttesen nem azonosítja az újrafelhasználhatóság, újrafeldolgozhatóság és hasznosíthatóság tekintetében legproblematikusabbnak megítélt változatot, ki kell választani egy reprezentatív járművet, mégpedig:

                                 a)

                                 a 70/156/EGK irányelv II. melléklete C. részének 1. pontjában meghatározott „karosszériatípusonként” az M1 kategóriájú járművek esetében;

                                 b)

                                 „karosszériatípusonként”, például egyterű teherautó, vezetőfülke, kisteherautó az N1 kategóriájú járművek esetében.

                     6.

                     A számítások vonatkozásában a gumikat újrafeldolgozhatónak kell tekinteni.

                     7.

                     A tömeget egytizedes pontossággal kilogrammban kell kifejezni. Az arányokat egytizedes pontossággal százalékban kell kiszámolni, majd az alábbiak szerint kell kerekíteni:

                                 a)

                                 amennyiben a tizedespontot követő szám 0 és 4 között van, lefelé kerekítendő;

                                 b)

                                 amennyiben a tizedespontot követő szám 5 és 9 között van, felfelé kerekítendő.

                     8.

                     A jóváhagyó hatóság az ezen mellékletben említett számítások ellenőrzése céljából biztosítja, hogy a 2. pontban említett adatbejelentési formanyomtatvány összhangban legyen az ezen irányelv 6. cikke (1) bekezdésében említett megfelelési tanúsítványhoz csatolt ajánlott stratégiával.

                     9.

                     A gyártó az alkatrészek anyagának és tömegének ellenőrzésére biztosítja a típusjóváhagyó hatóság által szükségesnek ítélt járműveket és alkatrészeket.

            (1)  Például: bőrkárpit, autórádió felszerelések, légkondicionáló rendszer, alumínium kerekek.

         II. MELLÉKLET
         ADATKÖZLŐ LAP AZ EK-TÍPUSJÓVÁHAGYÁSHOZ
         a gépjárművek újrafelhasználhatóságra, újrafeldolgozhatóságra és hasznosíthatóságra tekintettel történő EK-típusjóváhagyásához a 70/156/EGK tanácsi irányelv (1) I. mellékletével összhangban
         Az alábbi információkat három példányban kell benyújtani, és mellékelni kell egy tartalomjegyzéket. A rajzokat megfelelő méretarányban és részletességgel A4 méretben vagy A4 formátumúra hajtogatva kell benyújtani. Az esetleges fényképeknek elégséges részletességűnek kell lenniük.

                     0.

                     ÁLTALÁNOS

                     0.1.

                     Gyártmány (gyártó kereskedelmi neve):…

                     0.2.

                     Típus:…

                     0.2.0.1.

                     Alváz:…

                     0.2.1.

                     Kereskedelmi név (nevek), (adott esetben):…

                     0.3.

                     Típusazonosító, ha jelölték a járművön (b):…

                     0.3.1.

                     A fenti megjelölés helye:…

                     0.4.

                     A jármű kategóriája (c):…

                     0.5.

                     A gyártó neve és címe:…

                     0.8.

                     Az összeszerelő üzem(ek) címe(i):…

                     1.

                     A JÁRMŰ ÁLTALÁNOS SZERKEZETI JELLEMZŐI

                     1.1.

                     Fényképek és/vagy rajzok a reprezentatív járműről:…

                     1.2.

                     A teljes jármű méretezett rajza:…

                     1.3.

                     A tengelyek és a kerekek száma:…

                     1.3.1.

                     Ikerabronccsal szerelt keréktengelyek száma és helye:…

                     1.3.3.

                     Hajtott kerekek (száma, elrendezése, más tengelyekhez való kapcsolódás):…

                     1.7.

                     Vezetőfülke (előretolt vagy rendes)(z):…

                     3.

                     MOTOR (q) (a mind benzinnel, gázolajjal stb., mind ezek és más üzemanyagok keverékével működő járművek esetében megismételendő (+))

                     3.1.

                     Gyártó:…

                     3.2.

                     Belső égésű motor:…

                     3.2.1.

                     Egyedi információk a motorról:…

                     3.2.1.1.

                     Működési elv: külső gyújtású motor/kompressziós gyújtású motor, négyütemű/kétütemű (1):…

                     3.2.1.2.

                     Hengerek száma és elrendezése:…

                     3.2.1.3.

                     Motor hengerűrtartalma (s): ...... cm3

                     3.2.2.

                     Üzemanyag: gázolaj/benzin/PB-gáz/földgáz/etanol (1):…

                     4.

                     ERŐÁTVITEL (v)

                     4.2.

                     Típus (mechanikus, hidraulikus, elektromos stb.):…

                     4.5.

                     Tengelykapcsoló

                     4.5.1.

                     Típus (kézi/automata/FVE (fokozatmentesen változtatható erőátvitel)) (1)

                     4.9.

                     Differencálzár: igen/nem/választható (1)

                     9.

                     KAROSSZÉRIA

                     9.1.

                     Karosszéria típusa:…

                     9.3.1.

                     Ajtók elrendezése és az ajtók száma:…

                     9.10.3.

                     Ülések

                     9.10.3.1.

                     Száma:…

                     15.

                     ÚJRAFELHASZNÁLHATÓSÁG, ÚJRAFELDOLGOZHATÓSÁG és HASZNOSÍTHATÓSÁG

                     15.1.

                     A reprezentatív jármű változata:…

                     15.2.

                     A reprezentatív jármű tömege karosszériával vagy a vezetőfülkés alváz tömege a karosszéria és/vagy a kapcsolószerkezet nélkül, amennyiben a gyártó nem látja el karosszériával és/vagy kapcsolószerkezettel (adott esetben folyadékkal, eszközökkel, pótkerékkel) a vezető nélkül:…

                     15.3.

                     A reprezentatív jármű anyagainak tömege

                     15.3.1.

                     Az előkezelés során figyelembe vett anyagok tömege (##):…

                     15.3.2.

                     A szétszerelés során figyelembe vett anyagok tömege (##):…

                     15.3.3.

                     A nemfém hulladék feldolgozása során figyelembe vett, újrafeldolgozásra alkalmasnak ítélt anyagok tömege (##):…

                     15.3.4.

                     A nemfém hulladék feldolgozása során figyelembe vett, energetikai hasznosításra alkalmasnak ítélt anyagok tömege (##):…

                     15.3.5.

                     Anyagok szerinti bontás (##):…

                     15.3.6.

                     Az újrafelhasználható és/vagy újrafeldolgozható anyagok össztömege:…

                     15.3.7.

                     Az újrafelhasználható és/vagy hasznosítható anyagok össztömege:…

                     15.4.

                     Arányok

                     15.4.1.

                     Újrafeldolgozhatósági arány „Rcyc ( %)”:…

                     15.4.2.

                     Hasznosíthatósági arány „Rcov ( %)”:…

            (1)  Az ezen adatközlő lapon használt számok és lábjegyzetek megfelelnek a 70/156/EGK irányelv I. mellékletében foglaltaknak. Az ezen irányelv szempontjából nem releváns tételek nem szerepelnek.

         III. MELLÉKLET
         MINTA AZ EK-TÍPUSBIZONYÍTVÁNYHOZ
         Legnagyobb méret: A4 (210 x 297 mm)
         EK-TÍPUSBIZONYÍTVÁNY

            EK-típusjóváhagyó hatóság pecsétje

         A közlemény tárgya:

                     —

                     EK-típusjóváhagyás (1) egy járműtípusra vonatkozóan

                     —

                     EK-típusjóváhagyás meghosszabbítása (1)

                     —

                     EK-típusjóváhagyás elutasítása (1)

               tekintettel a 2005/64/EK irányelvre
         EK-típusjóváhagyási szám:
         A meghosszabbítás indoka:
         I. SZAKASZ

                     0.1.

                     Gyártmány (gyártó kereskedelmi neve):…

                     0.2.

                     Típus:…

                     0.2.1.

                     Kereskedelmi név (nevek) (2) :…

                     0.3.

                     Típusazonosító, ha jelölték a járművön:…

                     0.3.1.

                     A fenti megjelölés helye:…

                     0.4.

                     A jármű kategóriája (3) :…

                     0.5.

                     A gyártó neve és címe:…

                     0.8.

                     Az összeszerelő üzem(ek) neve és címe:…

               […]
         II. SZAKASZ

                     1.

                     További információk:…
                     A reprezentatív jármű(vek) újrafeldolgozhatósági aránya:…
                     A reprezentatív jármű(vek) hasznosíthatósági aránya:…

                     2.

                     A vizsgálatok elvégzéséért felelős műszaki szolgálat:…

                     3.

                     A vizsgálatról szóló jelentés időpontja:…

                     4.

                     A vizsgálatról szóló jelentés hivatkozási száma:…

                     5.

                     Megjegyzések:…

                     6.

                     Mellékletek: az index és a tájékoztató csomag

                     7.

                     A jármű megfelel/nem felel meg (1) ezen irányelv műszaki követelményeinek:…

               …

                     (hely)

                     (aláírás)

                     (dátum)

               Mellékletek: Tájékoztató csomag.

            (1)  A nem kívánt rész törlendő.

            (2)  Ha nem áll rendelkezésre az EK-típusjóváhagyás megadásakor, akkor ezt a pontot legkésőbb a jármű forgalomba hozatalakor kell kitölteni.

            (3)  A 70/156/EK irányelv II. mellékletének A. részében meghatározottak szerint.

         IV. MELLÉKLET
         A GYÁRTÓ ELŐZETES ÉRTÉKELÉSE
         1.   E melléklet célja
         E melléklet leírja az illetékes szerv által elvégzendő előzetes értékelést, amely biztosítja, hogy a gyártó meghozza a szükséges intézkedéseket és létrehozza a szükséges eljárásokat.
         2.   Az illetékes szerv
         Az illetékes szervnek meg kell felelnie a minőségbiztosítási rendszerek tanúsítását végző szervek általános követelményeire vonatkozó EN 45012: 1989 vagy az ISO/IEC Guide 62: 1996 szabványnak a gyártó irányítási rendszere tekintetében.
         3.   Az illetékes szerv által elvégzendő vizsgálatok
         3.1.   Az illetékes szerv biztosítja, hogy a gyártó meghozza a szükséges intézkedéseket, hogy:

                     a)

                     összegyűjtse az ezen irányelv által megkövetelt számítások elvégzéséhez szükséges megfelelő adatokat a teljes beszállítói láncon belül, különösen a járművek gyártása során alkalmazott anyagok természete és tömege tekintetében;

                     b)

                     rendelkezésre álljanak a számítási folyamathoz szükséges egyéb járműadatok, mint például a folyadékok térfogata stb.;

                     c)

                     megfelelő mértékben ellenőrizze a beszállítóktól érkező információkat;

                     d)

                     kezelje az anyagok szerinti bontást;

                     e)

                     képes legyen elvégezni a feldolgozhatósági és hasznosíthatósági arányokkal kapcsolatos számításokat az ISO 22628: 2002 szabvánnyal összhangban;

                     f)

                     megjelölje a polimerekből és elasztomerekből készülő alkatrészeket az elhasználódott járművekről szóló 2000/53/EK európai parlamenti és tanácsi irányelv szerinti alkatrész- és anyagkódolási szabványok létrehozásáról szóló, 2003. február 27-i 2003/138/EK bizottsági határozattal (1) összhangban;

                     g)

                     ellenőrizze, hogy nem használnak fel újra az V. mellékletben felsorolt alkatrészeket új gépjárművek gyártása során.

               3.2.   A gyártó dokumentált formában az illetékes szerv rendelkezésére bocsátja az összes vonatkozó információt. Különösen az anyagok újrafeldolgozását és hasznosítását kell megfelelően dokumentálni.

            (1)  HL L 53., 2003.2.28., 58. o.

            A IV. melléklet függeléke
            A MEGFELELŐSÉGI TANÚSÍTVÁNY MINTÁJA

         V. MELLÉKLET
         A NEM ÚJRAFELHASZNÁLHATÓNAK MINŐSÜLŐ ALKATRÉSZEK
         1.   Bevezetés
         Ez a melléklet az M1 és N1 kategóriába tartozó járművek alkatrészeire vonatkozik, amelyeket nem szabad újrafelhasználni új járművek gyártása során.
         2.   Az alkatrészek listája

                     —

                     valamennyi légzsák (1), köztük a párnákat, a pirotechnikai működtetőket, elektronikai vezérlő egységeket és érzékelőket,

                     —

                     a biztonsági övek automata vagy nem automata alkatrészei, köztük hevederek, csatok, övvisszahúzók, pirotechnikai működtetők,

                     —

                     ülések (amennyiben a biztonsági öv rögzítéseit és/vagy a légzsákokat beépítették az ülésekbe),

                     —

                     kormányzár-alkatrészek, amelyek a kormányoszloppal állnak kapcsolatban,

                     —

                     indításgátlók, köztük a jeladók és az elektronikus irányító egységek,

                     —

                     kibocsátás-utókezelő rendszerek, (például katalizátorok, részecskeszűrők),

                     —

                     kipufogó hangtompítók.

            (1)  Amennyiben a légzsákot a kormánykerékbe építik be, maga a kormánykerék.

         VI. MELLÉKLET
         A 70/156/EGK IRÁNYELV MÓDOSÍTÁSA
         A 70/156/EGK irányelv a következőképpen módosul:

                     1.

                     Az I. melléklet a következő pontokkal egészül ki:

                                 „15.

                                 ÚJRAFELHASZNÁLHATÓSÁG, ÚJRAFELDOLGOZHATÓSÁG és HASZNOSÍTHATÓSÁG

                                 15.1.

                                 A reprezentatív jármű változata:…

                                 15.2.

                                 A reprezentatív jármű tömege karosszériával vagy a vezetőfülkés alváz tömege a karosszéria és/vagy a kapcsolószerkezet nélkül, amennyiben a gyártó nem látja el karosszériával és/vagy kapcsolószerkezettel (adott esetben folyadékkal, eszközökkel, pótkerékkel), a vezető nélkül:…

                                 15.3.

                                 A reprezentatív jármű anyagainak tömege

                                 15.3.1.

                                 Az előkezelés során figyelembe vett anyagok tömege (1):…

                                 15.3.2.

                                 A szétszerelés során figyelembe vett anyagok tömege (1):…

                                 15.3.3.

                                 A nemfém hulladék feldolgozása során figyelembe vett, újrafeldolgozásra alkalmasnak ítélt anyagok tömege (1):…

                                 15.3.4.

                                 A nemfém hulladék feldolgozása során figyelembe vett, energetikai hasznosításra alkalmasnak ítélt anyagok tömege (1):…

                                 15.3.5.

                                 Anyagok szerinti bontás (1):…

                                 15.3.6.

                                 A újrafelhasználható és/vagy újrafeldolgozható anyagok össztömege:…

                                 15.3.7.

                                 A újrafelhasználható és/vagy hasznosítható anyagok össztömege:…

                                 15.4.

                                 Arányok

                                 15.4.1.

                                 Újrafeldolgozhatósági arány »Rcyc ( %)«:…

                                 15.4.2.

                                 Hasznosíthatósági arány »Rcov ( %)«:…

                     2.

                  A IV. melléklet I. része a következő résszel egészül ki:

                                    „Pont

                                    Az irányelv száma

                                    A Hivatalos Lap hivatkozási száma

                                    Alkalmazhatóság

                                    M1

                                    M2

                                    M3

                                    N1

                                    N2

                                    N3

                                    O1

                                    O2

                                    O3

                                    O4

                                                59.

                                                Újrafeldolgozhatóság

                                    2005/64/EK

                                       2005. december 25, 100., L 310

                                    X

                                    —

                                    —

                                    X

                                    —

                                    —

                                    ”

                     3.

                  A XI. melléklet a következőképpen módosul:
                                 a)

                              az 1. függelék a következő ponttal egészül ki:

                                                „Pont

                                                Tárgy

                                                Az irányelv száma

                                                M1 ≤ 2 500
                                                (1) kg

                                                M1 > 2 500
                                                (1) kg

                                                M2

                                                M3

                                                59.

                                                Újrafeldolgozhatóság

                                                2005/64/EK

                                                N/A

                                                N/A

                                                —

                                                —”

                                 b)

                              a 2. függelék a következő ponttal egészül ki:

                                                „Pont

                                                Tárgy

                                                Az irányelv száma

                                                M1

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59.

                                                Újrafeldolgozhatóság

                                                2005/64/EK

                                                N/A

                                                —

                                                —

                                                N/A

                                                —

                                                —

                                                —

                                                —

                                                —

                                                —”

                                 c)

                              a 3. függelék a következő ponttal egészül ki:

                                                „Pont

                                                Tárgy

                                                Az irányelv száma

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59.

                                                Újrafeldolgozhatóság

                                                2005/64/EK

                                                —

                                                —

                                                N/A

                                                —

                                                —

                                                —

                                                —

                                                —

                                                —”.

            (1)  Ezen elemeket az ISO 22628: 2002 szabvány határozza meg.”


Fontos jogi nyilatkozat

|

31985L0610

A Tanács irányelve (1985. december 20.) az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv hetedik módosításáról (azbeszt)

Hivatalos Lap L 375 , 31/12/1985 o. 0001 - 0002 spanyol különkiadás fejezet 13 kötet 19 o. 0057  portugál különkiadás fejezet 13 kötet 19 o. 0057  finn különkiadás fejezet 13 kötet 15 o. 0018  svéd különkiadás fejezet 13 kötet 15 o. 0018  CS.ES fejezet 13 kötet 008 o. 86  ET.ES fejezet 13 kötet 008 o. 86  HU.ES fejezet 13 kötet 008 o. 86  LT.ES fejezet 13 kötet 008 o. 86  LV.ES fejezet 13 kötet 008 o. 86  MT.ES fejezet 13 kötet 008 o. 86  PL.ES fejezet 13 kötet 008 o. 86  SK.ES fejezet 13 kötet 008 o. 86  SL.ES fejezet 13 kötet 008 o. 86

		A Tanács irányelve(1985. december 20.)az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv hetedik módosításáról (azbeszt)(85/610/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára [1],tekintettel az Európai Parlament véleményére [2]tekintettel a Gazdasági és Szociális Bizottság véleményére [3]mivel az azbeszt bizonyítottan veszélyes az egészségre;mivel az azbeszt és még az azbeszttartalmú termékek használata is, a szálak szabaddá válása miatt, azbesztózist és rákot okoznak; mivel ezért forgalomba hozatalukat és felhasználásukat a lehető legszigorúbb korlátozásoknak kell alávetni;mivel a 83/478/EGK irányelvvel [4] módosított 76/769/EGK irányelv [5] már megállapít kezdeti intézkedéseket azzal, hogy néhány kivétel mellett megtiltja a krokidolit forgalomba hozatalát és felhasználását, továbbá azzal, hogy megköveteli a különös jelölést, amely felhívja a figyelmet az azbesztszálakat tartalmazó termékek használatában rejlő kockázatokra;mivel szükséges a veszélyes azbesztszálak forgalomba hozatalának és használatának fokozott megfigyelése az emberi egészség védelme érdekében, különösen azért, mert bizonyos felhasználási célokra vannak kevésbé veszélyesnek tekinthető helyettesítő termékek;mivel az egyéb azbeszttartalmú termékek forgalomba hozatalát és használatát szabályozni kell, és mivel ebben az összefüggésben a Tanács felkéri a Bizottságot, hogy folytassa munkáját az azbeszttermékekre vonatkozó vizsgálati módszerek kifejlesztésében, a lehető leggyorsabban;mivel egyes tagállamoknak elfogadtak azbesztre vonatkozó jogszabályokat; mivel ezek a forgalomba hozatalra és a használatra vonatkozó feltételek tekintetében különböznek; mivel ezek a különbségek kereskedelmi korlátot jelentenek és közvetlen hatást gyakorolnak a közös piac kialakítására és működésére;mivel e különbségek némelyikének kiküszöbölése érdekében ki kell egészíteni a legutóbb a 85/467/EGK irányelvvel [6] módosított 76/769/EGK irányelv mellékletét,ELFOGADTA EZT AZ IRÁNYELVET:1. cikk"6.3.Azbesztszálak: krizotil CAS-szám 12001-29-5, amozit CAS-szám 12172-73-5, antofillit CAS-szám 77536-67-5, aktinolit CAS-szám 77536-66-4, tremolit CAS-szám 77536-68-6 | 6.3.1.Tilos az e szálakat tartalmazó termékek forgalomba hozatala és használata a következőkre vonatkozóan:a)játékok;b)szórással felhordható anyagok, illetve készítmények; a tagállamok azonban területükön engedélyezhetnek azbeszttartalmú bitumen-vegyületeket, amelyeket szórási technológiával korrózió védelem céljából visznek fel a járművek alvázára;c)késztermékek, amelyeket por formában hoznak kiskereskedelmi forgalomba;d)dohányzással kapcsolatos termékek, mint pl. pipák vagy szivarszipkák;e)katalitikus szűrők és szigetelő készülékek folyékony gázt használó katalitikus fűtőberendezésekbe történő beépítésére;f)festékek és lakkok." |2. cikk(1) A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek legkésőbb 1987 december 31-ig megfeleljenek. Erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb előírásait, amelyeket az ezen irányelv által szabályozott területen fogadnak el.3. cikkEnnek az irányelvnek a tagállamok a címzettjei.Kelt Brüsszelben, 1985. december 20-án.a Tanács részérőlaz elnökR. Krieps[1] HL C 78., 1980.3.28., 10. o.[2] HL C 125., 1982.5.17., 159. o.[3] HL C 331., 1980.12.17., 5. o.[4] HL L 263., 1983.9.24., 33. o.[5] HL L 262., 1976.9.27., 201. o.[6] HL L 296., 1985.10.11., 56. o.--------------------------------------------------


title: A Tanács irányelve (1974. március 4.) a kerekes mezőgazdasági vagy erdészeti traktorok egyes alkatrészeire és jellemzőire vonatkozó tagállami jogszabályok közelítéséről

text:
Fontos jogi nyilatkozat

|

31974L0151

Hivatalos Lap L 084 , 28/03/1974 o. 0025 - 0032 finn különkiadás fejezet 13 kötet 3 o. 0242  görög különkiadás: fejezet 13 kötet 2 o. 0209  svéd különkiadás fejezet 13 kötet 3 o. 0242  spanyol különkiadás fejezet 13 kötet 3 o. 0198  portugál különkiadás fejezet 13 kötet 3 o. 0198

		A Tanács irányelve(1974. március 4.)a kerekes mezőgazdasági vagy erdészeti traktorok egyes alkatrészeire és jellemzőire vonatkozó tagállami jogszabályok közelítéséről(74/151/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a műszaki előírások, amelyeknek az egyes nemzeti jogok előírásai alapján a traktoroknak meg kell felelniük, többek között vonatkoznak a megengedett legnagyobb össztömegre, a hátsó rendszámtábla elhelyezésére és felszerelésére, a folyékonytüzelőanyag-tartályra, a ballasztsúlyokra, a hangjelző készülékekre, a megengedhető zajszintre és a kipufogó berendezésre (hangtompítóra) is;mivel ezen előírások tagállamonként különbözőek; mivel ezért szükséges, hogy valamennyi tagállam – kiegészítésképpen vagy a jelenlegi szabályozás helyett – azonos előírásokat fogadjon el, mindenek előtt azért, hogy minden traktortípusra – a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i tanácsi irányelv [3] szerint – bevezethessék az EGK-típusjóváhagyási eljárást,ELFOGADTA EZT AZ IRÁNYELVET:1. cikk(1) "Mezőgazdasági vagy erdészeti traktor": minden olyan gépjármű, amely kerekekkel vagy lánctalpakkal van felszerelve, és amelynek legalább két tengelye van, fő funkciója vonóerejében rejlik, és amely speciálisan arra van tervezve, hogy mezőgazdasági vagy erdészeti használatra szánt bizonyos szerszámokat, gépet vagy pótkocsikat vontasson, toljon, hordozzon vagy működtessen. Felszerelhető úgy, hogy alkalmas legyen teher vagy kocsikísérők szállítására.(2) Ezen irányelv csak az előző bekezdésben meghatározott azon traktorokra vonatkozik, amelyek gumiabronccsal vannak felszerelve, legalább kéttengelyesek és szerkezeti kialakítástól függő legnagyobb sebességük 6 és 25 km/óra között van.2. cikkA tagállamok nem tagadhatják meg az EGK- vagy nemzeti típusjóváhagyás megadását a traktorra, ha az alábbiak mindegyike kielégíti a megfelelő mellékletek előírásait:- a megengedett legnagyobb össztömeg,- a hátsó rendszámtábla elhelyezése és felszerelése,- a folyékonytüzelőanyag-tartályok,- a ballasztsúlyok,- a hangjelző készülék,- a megengedhető zajszint és a kipufogó berendezés (hangtompító).3. cikkA tagállamok nem tagadhatják meg a traktorok nyilvántartásba vételét és nem tilthatják meg azok értékesítését, üzembe helyezését vagy használatát a 2. cikkben megnevezett alkatrészekre vagy jellemzőkre vonatkozó indokokkal, ha ezek a megfelelő mellékletek előírásainak megfelelnek.4. cikkAzon módosításokat, amelyek a mellékletek előírásainak a műszaki fejlődéshez történő hozzáigazításához szükségesek – a VI. melléklet I.1. és I.4.1.2. pontjában foglaltakon kívül – a mezőgazdasági vagy erdészeti traktorok típusjóváhagyására vonatkozó tanácsi irányelv 13. cikkének eljárásával összhangban kell elfogadni.5. cikk(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.6. cikkEnnek az irányelvnek a tagállamok a címzettjei.Kelt Brüsszelben, 1974. március 4-én.a Tanács részérőlaz elnökW. Scheel[1] HL L 28., 1967.2.17., 462–67. o.[2] HL L 42., 1967.3.7., 620–67. o.[3] HL L 84., 1974.3.28., 10. o.--------------------------------------------------I. MELLÉKLETMEGENGEDETT LEGNAGYOBB ÖSSZTÖMEG1. A gyártó által megadott műszakilag megengedhető legnagyobb össztömeget az illetékes hatóság megengedett legnagyobb össztömegként azzal a feltétellel fogadja el, hogy:1.1. a hatóság által végrehajtott vizsgálatok, nevezetesen a fékrendszer és a kormányberendezés vizsgálata kielégítő eredményt ad;1.2. a megengedett legnagyobb össztömeg a 14 tonnát, a tengelyenként megengedett legnagyobb össztömeg pedig a 10 tonnát nem lépi túl.2. A traktor terhelési állapotától függetlenül, a mellső tengely kerekeire jutó terhelés nem lehet kisebb a traktor saját tömegének 20 %-ánál.--------------------------------------------------II. MELLÉKLET1. A HÁTSÓ RENDSZÁMTÁBLA FELSZERELÉSI HELYÉNEK ALAKJA ÉS MÉRETEIA felszerelési helyek egy sík, vagy közel sík négyszögletű felületet képeznek, amelynek legalább a következő méretekkel kell rendelkeznie:- hosszúság 240 mm,- szélesség 165 mm.2. A FELSZERELÉSI HELYEK HELYZETE ÉS A RENDSZÁMTÁBLA FELSZERELÉSEA felszerelési helyeket úgy kell kialakítani, hogy a szakszerűen felszerelt rendszámtábla jellemzői a következők legyenek:2.1. A rendszámtábla hossztengelyhez viszonyított helyzeteA rendszámtábla középpontja a jobb oldali közlekedési rendszerű tagállamokban nem eshet a traktor szimmetriasíkjától jobbra, és a bal oldali közlekedési rendszerű tagállamokban nem eshet ettől balra.A jobb oldali közlekedési rendszerű tagállamokban a rendszámtábla bal oldali széle nem eshet a traktor szimmetriasíkjával párhuzamos, és azon a ponton áthaladó függőleges síktól balra, ahol a traktor keresztmetszete a legnagyobb kiterjedést éri el.A bal oldali közlekedési rendszerű tagállamokban a rendszámtábla jobb oldali széle nem eshet a traktor szimmetriasíkjával párhuzamos, és azon a ponton áthaladó függőleges síktól jobbra, ahol a traktor keresztmetszete a legnagyobb kiterjedést éri el.2.2. A rendszámtáblának a traktor hossz-szimmetria síkjához viszonyított helyzeteA rendszámtáblának függőlegesen vagy közel függőlegesen kell állnia a traktor szimmetriasíkjához viszonyítva.2.3. A rendszámtáblának a függőlegeshez viszonyított helyzeteA rendszámtáblának függőlegesen kell állnia; ettől való eltérés 5° eltérésig megengedett. Amennyiben a traktor alakja miatt szükséges, a rendszámtábla a függőlegeshez képest megdőlhet, mégpedig:2.3.1. legfeljebb 30°-kal, ha a rendszámmal ellátott oldal fölfelé hajlik feltéve, hogy a rendszámtábla felső széle és az úttest között a távolság nem nagyobb 1,20 m-nél;2.3.2. legfeljebb 15°-kal, ha a rendszámmal ellátott oldal lefelé hajlik feltéve, hogy a rendszámtábla felső széle és az úttest között a távolság nem nagyobb 1,20 m-nél.2.4. A rendszámtábla távolsága az úttesttőlA rendszámtábla alsó széle és az úttest közti távolságnak legalább 0,30 m-nek kell lennie; a rendszámtábla felső széle és az úttest közti távolság nem lehet 1,20 m-nél nagyobb. Ha ez utóbbi előírást a gyakorlatban nem lehet betartani, úgy a távolság lehet 1,20 m-nél nagyobb: ekkor azonban olyan közel kell lennie ezen értékhez, amennyire ezt a traktor konstrukciós kivitele lehetővé teszi, és semmi esetre sem lépheti túl a 2,5 m-t.2.5. A rendszámtábla úttesttől való távolságának meghatározásaA 2.3. és 2.4. pontban meghatározott távolságokat üres traktornál kell mérni.--------------------------------------------------III. MELLÉKLETFOLYÉKONYTÜZELŐANYAG-TARTÁLY1. A tüzelőanyag-tartályokat korrózióállóan kell előállítani. Meg kell felelniük a gyártó által kétszeres relatív üzemi nyomáson, de legalább 1,3 bar nyomáson elvégzett tömítettségi vizsgálatoknak. A fellépő túlnyomásnak, avagy az üzemi nyomást túllépő nyomásnak, erre alkalmas készülékek (nyílások, biztonsági szelepek és más hasonlók) révén automatikusan ki kell egyenlítődnie. A szellőző és a légtelenítő nyílásokat úgy kell megtervezni, hogy azok a tűzveszélytől védve legyenek. A tartály elzáró szerkezetén vagy a túlnyomás kiegyenlítésére szolgáló szerkezeteken keresztül teljesen felborult tartálynál sem folyhat ki a tüzelőanyag: a kicsöpögés megengedett.2. A tüzelőanyag-tartályokat úgy kell beépíteni, hogy az első, vagy hátsó ütközés hatásaitól védve legyenek; a tüzelőanyag-tartály közelében nem szabad éles sarkoknak, kiálló részeknek stb. lenniük.--------------------------------------------------IV. MELLÉKLETBALLASZTSÚLYOKHa egy traktort ballasztsúlyokkal kell ellátni azért, hogy az EGK-típusjóváhagyáshoz meghatározott többi előírásnak is megfeleljen, úgy e ballasztsúlyokat a gyártónak kell szállítania, fémből kell készülniük, alkalmasnak kell lenniük a traktorra való felszerelésre, viselniük kell a traktor gyártójának márkajelét, valamint jelezniük kell hozzávetőleges tömegüket, kg-ban megadva.--------------------------------------------------V. MELLÉKLETHANGJELZŐ KÉSZÜLÉK1. A hangjelzésre szolgáló készüléket el kell látni a gépjárművek hangjelző berendezéseire vonatkozó tagállami jogszabályok közelítéséről szóló, 1970. július 27-i tanácsi irányelvben [1] előírt EGK-típusjóváhagyási jellel.2. A traktorba beszerelt hangjelző készülék tulajdonságai2.1. Akusztikai vizsgálatEgy traktorba beszerelt hangjelző készülék tulajdonságainak a vizsgálatát, az adott típusú traktor típusjóváhagyása során a következők szerint kell végezni:2.1.1. A traktorra felszerelt hangjelző készülék hangnyomását 7 m távolságban kell mérni szabad területen, lehetőleg sík felületen felállított traktor előtt, leállított motorral. A tényleges feszültségnek meg kell felelnie a fenti 1. pontban említett irányelv I. mellékletének 1.2.1. pontja szerinti feszültségnek.2.1.2. A méréseket a Nemzetközi Elektrotechnikai Bizottság szabványának "A" súlyozó görbéje szerint kell végezni.2.1.3. A legnagyobb hangnyomás szintjét a talaj fölött 0,5 és 1,5 méter közti magasságban kell meghatározni.2.1.4. A mért legnagyobb hangnyomás értékének legalább 93 dB(A)-nak kell lennie.[1] HL L 176., 1970.8.10., 12. o.--------------------------------------------------VI. MELLÉKLETI. MEGENGEDHETŐ ZAJSZINTI.1. HatárértékekAz ezen irányelv 1. cikkében említett traktoroknál a zajszint – amennyiben a mérés az e mellékletben megállapított körülmények közt történik – nem lépheti túl a következő értékeket:89 dB(A): azon traktoroknál, amelyek saját tömege 1,5 tonnánál több;85 dB(A): azon traktoroknál, amelyek saját tömege nem több 1,5 tonnánál.I.2. MérőkészülékekA traktorok által kibocsátott zaj mérését olyan hangerőmérő készülékkel kell végezni, amely megfelel a Nemzetközi Elektrotechnikai Bizottság 179-es Publikációja, 1965-ös első kiadásában ismertetett típusnak.I.3. Mérési feltételekA méréseket üres traktoron, szabad és kellően zajmentes környezetben kell végezni (úgy, hogy a zavaró zajok és szélzajok legalább mintegy 10 dB(A)-val legyenek gyöngébbek a mérendő zajnál).Mérési helyként megfelel például egy 50 m sugarú szabad felület, amelynek legalább 20 m-nél nagyobb sugarú középső része gyakorlatilag vízszintes, és beton, aszfalt vagy más hasonló anyagból készült bevonattal van borítva; nem lehet porhóval, porhanyós földdel vagy hamuval befedett, vagy magas fűvel benőtt.Az úttest burkolatát úgy kell kiképezni, hogy a jármű gumiköpenye ne keltsen mértéken felüli zajt. E feltétel csak a mozgó traktoron való zajmérésre érvényes.A méréseket tiszta időben és gyenge szélnél kell végezni. A megfigyelőn kívül, aki a mérőkészüléket leolvassa, senki sem tartózkodhat a traktor, vagy a mikrofon közelében, mivel nézők jelenléte a leolvasásokat jelentősen befolyásolhatja, különösen ha a traktor, vagy a mikrofon közelében tartózkodnak. Az erős mutatókilengéseket, amelyek nyilvánvalóan nincsenek összefüggésben az általános zajszinttel, a leolvasásnál nem kell tekintetbe venni.I.4. Mérési módszerI.4.1. A mozgásban lévő traktor zajának mérése (a típusjóváhagyáshoz)Legalább két mérést kell végezni a traktor mindkét oldalán. A mérőkészülék beállításához lehet előméréseket végezni, amelyeket azonban nem kell figyelembe venni.A mikrofont a talaj fölött 1,2 m magasan és a traktor CC tengelyétől 7,5 m távol kell felállítani; e távolságot az e tengelyre merőleges PP’ egyenesen kell mérni (1. ábra).A vizsgálati pályán mindig fel kell rajzolni 10–10 m-re a PP’ vonal előtt és mögött két, e vonallal párhuzamos AA’ és BB’ vonalat. A traktort egyenletes sebességgel, az alábbiakban meghatározott feltételekkel az AA’ vonalhoz kell vezetni. E pillanatban a gáz fojtószelepet amilyen gyorsan csak lehet, teljesen ki kell nyitni és ezen állásban kell tartani addig, amíg a traktor hátsó része [1] a BB’ vonalon át nem megy, amely után a gáz fojtószelepet – amilyen gyorsan csak lehet – újra be kell zárni.Mérési eredménynek az itt megállapított legnagyobb hangerő számít.I.4.1.1. A sebességnek azon legnagyobb sebesség háromnegyedével kell egyenlőnek lennie, amelyet a legnagyobb sebességi fokozatban az úton el lehet érni.I.4.1.2. Az eredmények kiértékeléseI.4.1.2.1. A mérőkészülék pontatlanságainak figyelembevétele érdekében mérési eredménynek a készülékről leolvasottak 1 dB(A)-val csökkentett értékét kell tekinteni.I.4.1.2.2. A mérési eredmények akkor tekinthetők érvényesnek, ha a traktor ugyanazon oldalán végzett két egymás után következő mérés értéke közti eltérés a 2 dB(A)-t nem haladja meg.I.4.1.2.3. Vizsgálati eredménynek a legmagasabb mért zajszintet kell tekinteni. Ha ezen érték legfeljebb 1 dB(A)-rel túllépi a vizsgált traktorcsoportra megengedhető legnagyobb zajszintet, úgy két további mérést kell végezni. E négy mérési eredményből háromnak az előírt határértékeken belül kell lennie.+++++ TIFF +++++Mérési helyzetek mozgásban lévő traktoroknálI.4.2. A zaj mérése álló helyzetben lévő traktoroknál (nem szükséges a típusjóváhagyáshoz).I.4.2.1. A hangerőmérő készülék felállításaA mérési pont a 2. ábrán megadott x pont, amely 7 m távolságra van a traktor legközelebbi felületétől.A mikrofont az úttest fölött 1,2 m magasan kell elhelyezni.I.4.2.2. A mérések számaLegalább két mérést kell végezni.I.4.2.3. A traktor üzemi állapota a vizsgálatnálA fordulatszám-szabályozó nélküli traktormotorokat azon fordulatszámon kell járatni, amely a gyártó által a legnagyobb teljesítményhez megadott fordulatszám háromnegyedének felel meg. A motor fordulatszámának mérését egy független készülékkel – például egy görgős fékpaddal és egy fordulatszámlálóval – kell végezni. Azon motorokat, amelyek fordulatszám-szabályozóval vannak ellátva, amelyek megakadályozzák, hogy a motor túllépje a legnagyobb teljesítménynek megfelelő fordulatszámot, a fordulatszám-szabályozó szerinti legnagyobb megengedhető fordulatszámra kell állítani.A mérések megkezdése előtt a motornak fel kell vennie a rendes üzemi hőmérsékletet.I.4.2.4. Az eredmények kiértékeléseA vizsgálati jelentésben az összes zajszint-leolvasást regisztrálni kell.Amennyiben lehetséges, úgy meg kell adni a motor teljesítményének kiszámítására felhasznált módszert is. A traktor terhelési állapotát szintén meg kell adni a vizsgálati jelentésben.A mérési eredmények akkor tekinthetők érvényesnek, ha a traktor ugyanazon oldalán egymás után végzett két mérés közti különbség nem haladja meg a 2 dB(A)-t.Mérési eredménynek a legnagyobb értéket kell tekinteni.+++++ TIFF +++++Mérési helyzetek álló helyzetben lévő traktoroknálII. KIPUFOGÓ BERENDEZÉS (HANGTOMPÍTÓ)II.1. A kipufogás zaját csökkentő készülékkel (hangtompítóval) ellátott traktor esetében e II. pont követelményeit kell teljesíteni. Ha a motor szívócsonkjaira levegőszűrőt szerelnek, amely ahhoz szükséges, hogy a megengedhető zajszint betartása biztosítva legyen, úgy e szűrő a hangtompító alkotórészének minősül és a jelen II. pont előírásait e szűrőre is alkalmazni kell.II.2. A kipufogó berendezés vázlatos ábrázolását a traktor típusbizonyítványához kell mellékelni.II.3. A hangtompítót világosan olvasható és letörölhetetlen márka- és típusjellel kell ellátni.II.4. A hangtompítók készítésénél csak akkor szabad abszorpciós szálas anyagokat használni, ha a következő feltételek teljesülnek:II.4.1. Abszorpciós szálas anyagokat nem szabad a hangtompító olyan belső tereiben elhelyezni, amelyen gáz áramlik keresztül.II.4.2. Megfelelő szerkezetekkel biztosítani kell, hogy az abszorpciós szálas anyagok a hangtompító teljes használati ideje alatt helyükön maradjanak.II.4.3. Az abszorpciós szálas anyagoknak addig a hőmérsékletig (°C) kell ellenállónak lenniük, amely legalább 20 %-kal nagyobb azon legnagyobb üzemi hőmérsékletnél, amely a hangtompítónak azon a részén felléphet, ahol abszorpciós szálas anyagok vannak.[1] A pótkocsis traktoroknál a BB’ vonalon való áthaladásnál a pótkocsit nem kell figyelembe venni.--------------------------------------------------